7. ΝΟΜΟΣ υπ’ αριθ. 1503 της 20 Απρ./3 Ιουλ. 1944 Περί τροποποιήσεως και συμπληρώσεως του υπ’ αριθ. 327/43 Νόμου «περί συμπληρώσεως της οργανώσεως της Διευθύνσεως Κτηνοτροφίας του Υπουργείου Γεωργίας». Εκυρώθη και διετηρήθη εν ισχύϊ δια της υπ’ αριθ. 256/1946 πράξεως Υπουργ. Συμβουλίου. Άρθρ.1.-Εις τα καθήκοντα των Νομοκτηνιάτρων πλην των υπό του άρθρ. 13 του Νόμ. 327/43 προστίθενται και τα κάτωθι: 1.Η επιθεώρησις των εν τη περιφερεία του εκτρεφομένων κτηνών και η εποπτεία αυτών από απόψεως διατροφής και υγιεινής. 2.Η εξέτασις της υγιεινής καταστάσεως των εκ του εξωτερικού εισαγομένων ζώων εφόσον εις την περιφέρειάν του δεν λειτουργεί λοιμοκαθαρτήριον ζώων. 3.Η εκλαΐκευσις δια διαλέξεων ή άλλων παρεμφερών μέσων της εννοίας και παθογενείας των λοιμωδών και παρασιτικών νόσων των ζώων, των μέσων προλήψεως και καταπολεμήσεως αυτών ως και παντός άλλου θέματος σχέσιν έχοντος με την κτηνιατρικήν υπηρεσίαν. 17.Θ.α.7 Διεύθυνση Κτηνοτροφίας 4.Η παρακολούθησις της αποτελεσματικότητος των χρησιμοποιουμένων εναντίον των διαφόρων νόσων των ζώων ιδιοσκευασμάτων. 5.Η επιθεώρησις των εντός της πόλεως διατηρουμένων ιδιωτικών σταύλων και συχνότερον των σταύλων των πανδοχείων, όσον αφορά την καθαριότητα, την καλήν συντήρησιν ως και την περιοδικήν αυτών απολύμανσιν ιδία κατά το θέρος. Εξετάζει την υγείαν των εν αυτοίς ενσταυλιζομένων ως και εν ταις ζωαγοραίς προσαγομένων ίππων, όνων και ημιόνων καθ’ όσον αφορά τας μεταδοτικάς νόσους αυτών (ψώραν, μάλιν κλπ.). 6.Η επιθεώρησις των εν τη περιφερεία του διατηρουμένων βουστασίων, προβατοστασίων, αιγοστασίων και παντός είδους ζωοστασίων όσον αφορά τον έλεγχον της υγείας των γαλακτοπαραγωγών ζώων ιδία δε όσον αφορά τη φυματίασιν, στρεπτοκοκκικήν μαστίτιδα και βρουκελλώσεις των γαλακτοφόρων αγελάδων ως και τον μελιταίον πυρετόν αιγών και προβάτων. 7.Ο έλεγχος των εν τη πόλει σταθμευόντων ως και ανά τας οδούς κυκλοφορούντων ίππων, όνων και ημιόνων όσον αφορά τας μεταδοτικάς νόσους, ψώραν, μάλιν, κρυπτοκοκκικήν λεμφαγγίτιδα κλπ. 8.Η επιθεώρησις των εν τη περιφερεία των λειτουργούντων πεταλωτηρίων και κτηνιατρικών κλινικών αίτινες του λοιπού υπάγονται εις την αρμοδιότητα της αρμοδίας Κτηνιατρικής Υπηρεσίας του Υπουργείου Γεωργίας. 9.Τα Λοιμοκαθαρτήρια ζώων Πειραιώς και Ειδομένης διατηρούσι πλήρη την υπό των Νόμ. 6246/ 1934 και 1653/1939 προβλεπομένην αρμοδιότητά των. Άρθρ.2.-Αι υπό του άρθρ. 7 του Α.Ν. 1663/39 «περί οργανώσεως του Κτηνιατρικού Μικροβιολογικού Εργαστηρίου του Υπουργείου Γεωργίας» προβλεπόμεναι θέσεις εκτάκτων γραφέων, δακτυλογράφου και κλητήρος καθίστανται εφεξής θέσεις μονίμων υπαλλήλων εις ας τοποθετούνται οι ήδη υπηρετούντες εις ταύτας, εφαρμοζομένων επομένως των διατάξεων των Νόμ. 120/43, 410/43 και 440/43. Η μισθοδοσία τούτων θα καταβάλληται υπό του Δημοσίου Ταμείου εις βάρος των πιστώσεων του Κεντρικού Ταμείου Γεωργίας, Κτηνοτροφίας και Δασών. Η ισχύς του παρόντος άρχεται από της δημοσιεύσεώς τους εις την Εφημερίδα της Κυβερνήσεως. Πάσα διάταξις αντικειμένη προς τον παρόντα Νόμον καταργείται. 